Πολιτείες και Επικράτειες της Αυστραλίας

Οι πολιτείες και οι επικράτειες της Αυστραλίας συναποτελούν την Κοινοπολιτεία της Αυστραλίας κάτω από μια ομοσπονδιακή μορφή διακυβέρνησης. Οι έξι πολιτείες είναι αυτόνομες κρατικές οντότητες με τη δική τους κυβέρνηση και ξεχωριστά νομοθετικά όργανα. Οι εξουσίες τους προστατεύονται από το Σύνταγμα και η νομοθεσία της Κοινοπολιτείας ισχύει στις πολιτείες μόνο όπου επιτρέπεται από το Σύνταγμα. Αντίθετα οι επικράτειες έχουν μειωμένη αυτονομία και υπάγονται απ' ευθείας στην ομοσπονδιακή κυβέρνηση της Κοινοπολιτείας.

 Κατάλογος 
 Πολιτείες και ηπειρωτικές επικράτειες Εξωτερικές επικράτειες400px|Πολιτείες και ηπειρωτικές επικράτειες
ΔυτικήΑυστραλία
ΒόρειαΕπικράτεια
ΝότιαΑυστραλία
Κουίνσλαντ
Νέα ΝότιαΟυαλία
ΕπικράτειαΠρωτεύουσαςΑυστραλίας
Βικτόρια
Τασμανία 500px|Εξωτερικές επικράτειες

 Σημαία Πολιτεία Πρωτεύουσα Πληθυσμός(30 Ιουνίου 2025) Έκταση(χλμ²)http://www.ga.gov.au/scientific-topics/national-location-information/dimensions/area-of-australia-states-and-territories Έδρες στηνΑυστραλιανή ΒουλήΠολιτείες border|70px Νέα Νότια Ουαλία (New South Wales)  Σίδνεϊ 8.593.900 801.150 47 border|70px Βικτόρια (Victoria)  Μελβούρνη 7.074.500 227.444 38 border|70px Κουίνσλαντ (Queensland)  Μπρίσμπεϊν 5.669.800 1.729.742 30 border|70px Δυτική Αυστραλία (Western Australia)  Περθ 3.043.700 2.527.013 16 border|70px Νότια Αυστραλία (South Australia)  Αδελαΐδα 1.902.300 984.321 10 border|70px Τασμανία (Tasmania)  Χόμπαρτ 576.000 68.401 5Ηπειρωτικές επικράτειες  Επικράτεια Αυστραλιανής Πρωτεύουσας(Australian Capital Territory)  Καμπέρα 484.800 2.358 3 border|70px Βόρεια Επικράτεια (Northern Territory)  Ντάργουιν 264.400 1.347.791 2  Επικράτεια Τζέρβις Μπέι(Jervis Bay Territory)  Τζέρβις Μπέι Βίλατζ 405 67

 Σημαία Έδαφος Πρωτεύουσα Πληθυσμός(2021) Έκταση(χλμ²)Εξωτερικές επικράτειες border|70px Νήσος Νόρφολκ (Norfolk Island)  Κίνγκστον 2.188 34,6 border|70px Νησί των Χριστουγέννων (Christmas Island)  Φλάινγκ Φις Κόουβ 1.692 135  Νησιά Κόκος (Cocos (Keeling) Islands)  Γουέστ Άιλαντ 593 14  Νησιά Άσμορ και Κάρτιερ (Ashmore and Cartier Islands)  0 199  Αυστραλιανή Επικράτεια Ανταρκτικής (Australian Antarctic Territory)  60 5.896.500  Νησιά Κόραλ Σι (Coral Sea Islands Territory)     Νησιά Χερντ και ΜακΝτόναλντ (Heard and McDonald Islands)  0 368

 Ιστορική εξέλιξη 
Οι πολιτείες πριν το 1901 ήταν ξεχωριστές αυτοδιοίκητες βρετανικές αποικίες. Απέκτησαν τη σημερινή τους υπόσταση κατά την ίδρυση της ομοσπονδίας την 1 Ιανουαρίου 1901.
Στο παρελθόν είχαν υπάρξει και οι εξής επικράτειες:
 Από το 1926 έως το 1931 υπήρχε ως ξεχωριστή επικράτεια η Κεντρική Αυστραλία ανάμεσα στον 20ο και 26ο παράλληλο, η οποία προσαρτήθηκε στη Βόρεια Επικράτεια.
 Από το 1949 έως το 1972 ανήκε στην Αυστραλία η Επικράτεια Παπούα και Νέας Γουινέας, πριν τη δημιουργία του ανεξάρτητου κράτους της Παπούας Νέας Γουινέας.
Η Επικράτεια Τζέρβις Μπέι μέχρι το 1989 ανήκε στην Επικράτεια Αυστραλιανής Πρωτεύουσας. Διαχωρίστηκε όταν η Επικράτεια Πρωτεύουσας απέκτησε αυξημένο βαθμό αυτοδιοίκησης.

 Πολίτευμα και ομοσπονδιακή αντιπροσώπευση 
Στις πολιτείες επικεφαλής της κυβέρνησης είναι ο πρωθυπουργός και αρχηγός του κράτους ο Κυβερνήτης. Ο Κυβερνήτης διορίζεται από τον Βασιλιά, μετά από υπόδειξη του πρωθυπουργού. Το κοινοβούλιο σε όλες τις πολιτείες εκτός του Κουίνσλαντ αποτελείται από δύο νομοθετικά σώματα.
Οι επικράτειες διοικούνται από την ομοσπονδιακή κυβέρνηση της Κοινοπολιτείας. Τρεις επικράτειες, η Βόρεια Επικράτεια, η Επικράτεια Πρωτεύουσας και η Νήσος Νόρφολκ είναι σε μεγάλο βαθμό αυτοδιοίκητες. Και σ' αυτές όμως το ομοσπονδιακό Κοινοβούλιο της Αυστραλίας διατηρεί το δικαίωμα να νομοθετεί και μπορεί να ανατρέψει νόμους που έχουν θεσπιστεί από τα τοπικά όργανα.

Το ομοσπονδιακό Κοινοβούλιο έχει δύο σώματα, τη Βουλή των Αντιπροσώπων (Κάτω Βουλή) και τη Γερουσία (Άνω Βουλή). Η Βουλή των Αντιπροσώπων έχει 150 έδρες οι οποίες μοιράζονται ανάμεσα στις πολιτείες με βάση τον πληθυσμό τους. Από τις επικράτειες μόνο η Βόρεια Επικράτεια και η Επικράτεια Πρωτεύουσας έχουν από δύο έδρες. Η Γερουσία έχει 76 έδρες, με την κάθε πολιτεία να έχει από 12 έδρες ανεξάρτητα από τον πληθυσμό της. Η Βόρεια Επικράτεια και η Επικράτεια Πρωτεύουσας αντιπροσωπεύονται και στη Γερουσία με δύο έδρες η κάθε μία.

Παραπομπές

 Εξωτερικοί σύνδεσμοι 

 Επικράτειες της Αυστραλίας